
GERALDINE ERASMUS 



CHIGUAGUA 


Na sala na unda un cantidad di tro- 
feo ta encontra un espacio ta duna 
di comprende cu bo ta na cas di 
un di nos bellezanna cu ta goza di 
un fama den nos comunidad. Nan 
ta recuerdonan cu ta formando un 
ideal. For di pafor un trupial taba- 
ta resona su canto cu su melodia- 
nan natural, dunando asina e toque 
necesario na nos isla tropical. Un 
brisa suave tabata completa e dia cu 
tabata brilla bou di e claridad di 
solo. Mi dilanti tabata sinta e belle- 
za completa pa cariño y dulzura, 
''Geraldine Ersamus". Revista 
"Boulevard" a logra na gana e con- 
fianza di e hermosura aki pa un en- 
trevista y cu tur honor kier trece 
esaki pa nos fiel lesadornan. 

"Despensa mi, cu mi no por a ricibi 
bo persona mas tempran. Pero com- 
promisonan cu mi tin cu un grupo 
di baila como bailarina ta causa di 
esaki, "Geraldine Erasmus bisti den 


un mini-strech berde cu un sonrisa 
a encontra nos na porta. "Ta un aña 
y mei caba cu mi ta bailando cu e 
grupo aki "Dividivi Dancers" cu 
actualmente nos ta bailando na tres 
hotel," Geraldine Erasmus a bisa 
mientras cu nos tabata tumando 


Photo Checkpoint Coior 

asiento den en sala. Un cantidad di 
trofeo y un corona cu tabata brilla 
tabata formando parti na e adorna 
di e cas na unda cu Geraldine Eras- 
mus ta bibando hunto cu su mayor- 
nan. "Mi ta spera cu bo tin com- 
prendimento pa esaki, como cu e 


cusu 

tin su parti cansancio, cual ta exihi 
un poco sosiego pa cubri e soño cu 
bo u perde. Bo a comprende mi? 
Pero si, pa mi ta un placer pa por 
tuma parti na e grupo di baile aki. 
No tin nada mas bunita ora bo ta 
parti bo cultura cu e truistanan 
cu ta di bishita na nos isla," 
Geraldine a bisa cu un voz orgulloso 
"Bo wowonan por ser cubri pa un 
lagrima, ora bo mira y realiza con 
contento nos bishitantenan ta sinti 
nan mes. Nos ta invita nan pa baila 
cu nos, pa asina nan por sinti nan 
mes na cas. Y nan ta goza esaki un 
mundo mes. Nan ta haci nos e peti- 
cion pa duna nan un poco di infor- 
macion loque ta trata nos carnaval. 
Nan ta ser entusiasma ora cu nan 
mira con nos ta presenta cu un 
grupo sumamente colorido. Pero ya 
esey bo no por kita for di nos, pa 
brindanan nos calor humano pa 
asina nan tambe por drenta den e 
mundo di felicidad cu nan merece. 
No lubida, cu nan ta akinan pa des- 
cansa y divirti nan mes den nan 
vacacion," Geraldine a bisa acom- 
paña pa un sonrisa den midireccion. 
Un sonrisa cubri cu dulzura y 
cariño. "Bo por despensa mi un 
rato?" Geraldine a puntra. "Mi 
lo bai busca algun potret di nos 
grupo cu e turistanan a saca y 
manda pa nos for di nan pais," 
Geraldine lantando for di su stul a 
bisa mientras cu e la camna bai y a 
desparece den un di e portanan cu 
tabata duna entrada na un otro 
sala. For di su combersacion tabata 
bon riparable cu akinan nos ta den 
compania di nos "Reina di Carnaval 
di Aruba" pa e aña aki. E belleza cu 
a graba un recuerdo durante e 
anochi preciosa di e eleccion pa 
Reina di Carnaval. "Mi ta spera cu 
mi no a laga bo spera mucho," 
Geraldine cu dos album di potret 
den su man a bisa mientras cu e la 
camna yega serca den e sala na unda 
nos combersacion tabata tumando 
lugar. Un poco rato despues nos por 
a admira e potretnan bunita cual 
ta formando un recuerdo grato pa 
su perosna. "Esun cu e headpiece 
blanco aki ta mi persona," Geral- 


dine mustrando ariba un di e po- 
tretnan a bisa, "y akinan bo ta 
mira mi persona bailando cu un 
turista. Bo no ta haya cu esaki ta 
algo fantastico? E turistanan ta ad- 
mira nos cultura hopi mes." 
Pero sinembargo cu "Geraldine 
Erasmus" tin recuerdonan grato 
na e eleccion di Reina di Carnaval 


Aruba, tambe su persona tin 
recuerdo doloroso cu a toca su 
corazon durante e anochi preciosa 
ey cubri cu su streanan brillante. 
E anochi ey a deposita su corazon 
den un duele na unda te ainda 
esaki ta rondona su persona. 
"Ta asina," Geraldine cayendo 
den e combersacion a bisa, "mi 

tabata kier a haci un cambio 
chiquito na e show di carnaval cu 
algo cu nos no ta costumbra cu ne. 
Mi tabata kier a subi cu mi cacho 
chiquito, Tasha, ariba ensenario. 
E ta un chiguagua, y ta hopi lief 
mes. Pero mi soño no a ser realisa/' 
Geraldine bahando di voz a bisa. 
"Como cu ora cu nan a yama e 
candidatanan ariba ensenario, ya 
mi ruman homber tambe tabata 
ariba e podium caba. Y como cu e 
cacho tabata un poco falso, no 
tabata tin ningun hende cu ta tin 
e curashi pa coi e cacho pa trece 
pa mi. Mi mes no tabata por mas, 
ademas mi bistir tambe tabata 
stroba mi. E pober a keda tur na 
pluma y kanchinan bisti den su 
jaula. Mi a haya un duele mes, 
como cu mi ta un persona cu ta 
stima bestia hopi. Tanto prepara- 
mento y mi cacho stima, Tasha, 
a keda bandona y pa su cuenta. 
Pero mi lo trata na drecha e error 
aki si/' Geraldine mirando su di- 
lanti a bisa. "Ora cu mi mester bai 
baha corona otro aña, Tasha, lo ta 
cu mi ariba ensenario. E no por 
keda un victima di un ser humano. 
No, esey si no/' Geraldine a bisa 
aserca. "E por ta un animal ber- 
dad, pero e ta hopi lief mes. Y 
bo por kere mi, mi stimacion pa 
bestia ta hopi grandi mes. Mi no 
por comprende e hendenan cu ta 
tene bestia na nan cas, y nan no ta 
percura pa nan ser hiba dokter of 
haya e trato necesario cu nan 
mester. Un hende por papia y bisa 
ora cu e ta malo, pero un animal 
no. Pesey mi ta haya cu bo no 
mester spera te ora cu bo animal 
bira malo pa bo hiba esaki dokter 

e ora ey cu talvez ya por ta laat." 
Geraldine Erasmus como Reina 
di Carnaval di Aruba a alcanza un 
publicidad grandi. Su persona ya 
a haya invitacion pa St. Maarten, 
Honduras y Hulanda na unda e lo 
presenta Aruba den e Carnaval di 
Antillanonan y Arubianonan. 
Geraldine tocante esaki a declara 
lo siguiente: "Mi ta sinti mi hopi 
contento mes y orgulloso cu mi 
a haya e invitacionnan aki, paso- 
bra esaki ta un oportunidad cu 
mi por sera conoci cu cultura 
di otro paisnan. Pero locual ta 
Hulanda si, ta e invitacion 
cu mas mi ta soña cu ne. Mi tin 
omo, tanta, amigonan, amiganan 
y varios amistadnan cu ta biba ey- 
nan. Bo sabi kico mi lo haya gran- 
dioso? Ta pa mira tur e Arubia- 
nonan durante nan fiesta di carna- 
val na e pais frieuw. Mi ta spera 
di mira un y tur presente durante 
e actividadnan cu mi persona 
presenta. Pasobra na unda cu tin 
Arubiano ta reina ambiente cu nan 
calor humano." 


EDISCKYOCEYNAN PREFERI 
Dl GERALDINE ERASMUS 
Ariba e pregunta di "Revista 
Boulevard" pa Geraldine men- 
ciona cinco di su disckyockeynan 
preferi, nos a haya e siguiente con- 
testacion: "Awel pa cuminza. mi 
ta gusta Yo Hernandez di "Radio 
Carina", cu su programa titula 
"Desfile di Exito". Aunque mi tin 
cu bisa si, cu lastima cu durante 
oranan di anochi mi tempo pa 


sintoniza radio ta poco. Pero Yo 
Hernandez tin su propio estilo 
cu cual e ta alcanza un cantidad 
di radio oyentenan pa su musi- 
canan cu e ta presenta. Den su 
programa semper e ta presenta 
e mihor y mas nobonan locual 
ta trata di musica bailable/' 
Geraldine a bisa mientras e la 
dirigi su mirada ariba un potret 
grandi cu ta decora e muraya 
di e sala. Preciosa su wowonan 
bruin tabata luci di un sistema 
tentativo. Un mirada cu sigur lo 
por graba su recuerdonan senti- 
mental na cualquier corazon. 
Geraldine a pasa man den su 
cabeinan cu tambe ta yuda na 

contribui e preciosidad di su 
persona. Geraldine a drecha un di 
e albumnan conteniendo su po- 
tretnan y a bira su cara y a bisa: 
"Bo sabi kende tambe mi ta gusta 
pa su trabounan di radio? Johny 
Habibe di "Radio Carina". E 
tin un sistema unico di presenta 
e hitnan actual. Tambe den e 
mesun programa di su persona, e 
sabi di hiba su radio oyentenan 
te tras den e decada di sesenta. 
Esakinan mayoria parti ta recuer- 
donan musical inolvidable. Si mi 
por sigui menciona, mi tin Ivantje 
Kelly ariba lista. Pa Ivantje si, 
mi sabi con pa duna un spli- 
cacion di su persona," Geraldine 
hariendo a bisa. "Kere mi, e ta im- 
presiona mi hopi mes. Especial- 
mente su programa di mainta pa e 
amanan di cas ta hopi pret mes. 
Ivantje Kelly na su manera sabi 
con pa amusa e amanan di cas cu 
ta sintoniza su programa. Bo sabi 
kico mi ta haya mas gracioso di 
Ivantje? Ta con e ta laga amanan 
di cas bati ariba weya y mucho 
mas pa menciona. Tambe mi ta 
admira Scorpio (Ruben Garcia). 
IVIi ta gusta scucha su programa di 
mainta con e ta felicita esnan cu 
ta haci aña y tambe con e ta 
canta hunto cu e disco. Bo sabi, 
mi ta haya cu Scorpio tin un voz 
bunita mes pa canta. Pero cu e 


mester bai un school di musica of 
canto sijDa drecha su voz, esey si 
rni no por bisa, " Geraldine 
hisando su schouder a bisa." Di 
tur forma, si ta pa mi persona, e 
mester sigui canta hunto cu e 
disconan na radio. Un persona 
tambe cu mi ta admira hopi pa 
su trabou di radio ta, "Roberto el 
.Gordo", Geraldine ta bisa. E ta un 
persona hopi cariñoso mes y ta 
presenta su programa "Sunset Ex- 
perience" di un sistema hopi ro- 
mantico mes na "Canal 90". Y 
bo sabi kico tambe mi ta gusta di 
Roberto? E forma cu e ta bisa 
na radio; Mi nomber ta Roberto, y 
di bo. . . .? Mi ta haya cu e ta 
resona asina bunita na radio, 
cu mi no ta kere cu tin otro cu 
por imita su persona. Anto pa 
colmo, e palabra aki a pega duro 
tambe na Aruba. Y mi no kier lu- 
bida e programa cu e tin hunto cu 
su compañeronan di "Canal 90", 
"S.O.S.". Un programa cu merece 
un premio, como cu e ta forma 
parti tambe na e producto Aruba 
pa nos turismo y tambe pasobra e 
ta trece tur nos joventud hun- 
to y asina ta kita nan for di e 
maldita droga." 



GERALDINE Y SU OPINION 
Sl ETACASACU UN Dl E 
DISCKYOCKEYNAN AKI 

Bo lo kier duna un opinion si bo 
persona tabata señora di un di e 
disckyockeynan aki con nan lo ser 
acepta pa bo persona y kico bo lo 
cambia na nan? Tabatae siguiente 
pregunta cu a ser lanza na Geral- 
dine Erasmus pa "Revista Boule- 
vard". 

Gerladine pa un momento a laga 
un hari resona. Un hari cu por re- 
cupera cualquier herida y duna e 
claridad necesario na cualquier 
corazon cu ta ser rondona pa 
scuridad. Geraldine pa un momen- 
to a keda mira di un banda y des- 
pues a bisa: "Esaki si ta un pre- 
gunta cu mi no a spera. Pero lo 
mi trata na haci mi maximo es- 
fuerzo pa contesta e preguntaaki," 
Geraldine ainda ocupa pa hari- 
mento a bisa. "Bon^ mi lo cuminza 
cu "Yo Hernandez". Si ta mi per- 
sona tabata su señora, mi no ta 
kere cu mi tin algo di cambia na 
su persona. Segun mi, aunque cu 
e ta goza di un fama enorme pa 
su programa "Desfile di Exito", 
cu sinembargo hopi hende no 
conoce su perosna personalmente. 
Kere mi, mi mes no conoce per- 
sonalmente. E ta un persona, se- 
gun mi opinion, cu no ta gusta 
bin den publicidad. Pakico mi 
no sabi. Talvez su persona ta gusta 
un bida priva y no kier cana den 
caya na unda hopi bista lo ser 
dirigi ariba su persona. Si mi tin 
razon pa locual cu mi ta bisando 
aki, anto mi ta mira den su per- 
sona un bon esposo. Pa mi e por 
keda asina mes," Geraldine a bisa 
cu un sonrisa ariba su cara. 
"Johny Habibe" tambe por keda 
manera e ta actualmente. Un es- 
poso cu por laga melodianan ro- 
mantica resona di decada sesenta 
den cas, ta algo sublime y hopi 
sentimental. Mi ta kere cu como 
esposo tambe e lo sabi con pa 
brinda e calor necesario den un 


4 







hogar pa asina por reina felicidad. 
Te akinan mi opinion ariba Johny 
Habibe/' Geraldine a bisa mientras 
cu e la laga su mes cai un poco 
mas comodo den su stul. 

'Mvantje Kelly si, mi ta kere cu mi 
no lo acpeta su persona asina liher 
aunque cu su programa radial ta 
impresiona mi. Pasobra como espo- 
so e no mester bin trata si na bati 
weya den cas," Geraldine hariendo 
a bisa. E por bati weya si, pero na 
radio. No, un esposo haciendo des- 
ordo den cas si mi no kier. Mi por 
acepta su persoan si como esposo, 
pero mi lo mester papia cu su per- 
sona prome, pa e laga e weyanan 
por fabor den cushina. Si e por haci 
esey, anto si mi por mira den 
Ivantje Kelly un bon esposo. No 
lubida, cu Ivantje ta un persona 
yen di humor, y humor den cas 
semper ta bon bini. Bo tambe no 
ta mira esaki asina?" Geraldine cu 
su labiosnan formando un son- 
risa a puntra den mi direccion. 
Tocante Scorpio (Ruben Garcia) 
Geraldine a bisa lo siguiente: 
'Scorpio den mi bista ta un per- 
sona hopi amable mes. Su estilo 
di presenta un programa na radio of 
un show ta algo grandioso. E ta un 
persona, cual segun mi pesnamento 
mester ta carga un corona invisible 
ariba su cabez. E ta un animador 

majestuoso cu conoce su trabou 
tras di e microfonan di e radio 
emisora na unda e ta trahando 
"Canal 90". ADemas algo grandioso 
cu mi ta haya di Scorpio ta, cu sem- 
per ora e cuminza su programa di 
mainta na "Canal 90", cu e ta pun- 
tra cu tur hende tin un sonrisa 
caba riba nan cara pa asina e por 
principia su programa radial. Tambe 
ora cu tin un artista di fama ta di 
bishita na Aruba, e ta laga e radio 
oyentenan sabi con e lo bai bisti. 
Pa mi, e ta un perosna elegante mes. 
Y cu e bunita voz cu e tin pa canta 
un serenada ora cu mi haci aña 
canta pa mi propio esposo lo ta algo 
semper di aprecia. Si, pa locual mi 
a menciona, "Scorpio" por keda 
asina mes manera e ta actualmente. 
No mester ser cambia nada na su 
persona. E por resulta un esposo 
ideal," Geraldine a bisa. "Mi no ta 
kere cu na su lado un esposa por 
sera conoci cu tristeza. Pero esaki 
ta mi opinion," Geraldine terminan- 
do ariba e tema aki a bisa. 

"Pero Roberto si, mi ta sorry pa 
su persona," Geraldine a duna di 
comprende, "pasobra manera ac- 
tualmente e ta, no ta bon pa su 
salud. Mi tin duele di Roberto, 
pero lo mi pone su perosna ariba 
un dieet basta streng pa e por baha 
di peso. Mi kier pa e por goza di 


un bon slaud. Con su dieet lo ta? 
Awel, mi ta pensando asina," 
Geraldine cu un sonrisa preciosa 
ariba su cara a bisa, "mainta su 
dieet lo bai consisti di un webo her- 
be cu pan bruin getoost, un koppi 
thee y un glas di orange juice di 
dieet. Pero si, tanto e koffi como e 
thee mester ta sin sucu y sin lechi. 
Merdia e lo haya su berdura. E por 
haya un pida carni tambe, pero e lo 
mester busca esaki si entre e ber- 
duranan. Ta kico Roberto talvez 
lo ta pensa? Cu ta un pida carni 
grandi e lo haya? Lubida," Geral- 
dine a bisa hisando su voz. "Pero 
si, hunto cu su cuminda di merdia 
e por haya un schep chiquito di 
aroz. Y atardi e lo haya un appel 
of appelsina. Cu esaki e mester por 
drumi un soño tranquil ta pa su 
mayan mainta. Pero Roberto no 
mester kere si cu durante den dia e 
por drumi of haci cos di floho 
aunque cu Roberto no ta conoci pa 
esaki. No, esaki si no. Pasobra e ora 
ey e dieet no ta bai tin su valor mas. 
E mester bai haci hopi sport, y mi 
lo percura pa esaki. E mester cana, 
pasobra corre mi no ta kere cu e 
por haci esaki. Con? Cu mi lo bai 
cu ne? Claro cu si," Geraldine a bisa 
"figura bo, si e rnester bai su so y 
mi lo mester encontra su persona ta 
descansa tras di cualquier piedra 

den un sombra fresco. Ai ta picar 
pa Roberto, bo'n ta haya? E ta un 
persona asina simpatico cariñoso cu 
mi no ta kere cu mi corazon lo per- 
mitimi di pone su persona ariba un 
dieet asina streng. Pero mi ta kere, 
cu Roberto tambe por ta un bon 
persona como esposo. Bo tambe no 
ta haya? Pero Roberto por grita y 
canta di felicidad, como cu ta sola- 
mente den e entrevista aki mi ta su 
señora pa un momento. Y ta conta 
tambe pa e otro disckyockeynan 
cu mi a menciona." 

REVISTA BOULEVARD: Tur e 
diskjoekcynan cu a ser menciona 
pa bo persona, ta artistanan di radio 
cu ta goza di un populairdad 
enorme. Nan ta ser admira pa un 
gran cantidad di admiradornan 


pa nan trabou artistico dilanti nan 
emisora na unda nan ta trahando. 
Nan trabou ta artista profesional. 
Bo lo aceptanan cu tur e fama cu 
nan tin na Aruba como esposo? 
Pa un momento ta manera Geral- 
dine a hinca su mes den un pensa- 
mento. E la baha su cabez abou. 
Despues cu un mirada di banda 
y cu un sonrisa ariba su cara a bisa 
lo siguiente: "Awel, mi mester 
aceptanan manera mi a haya nan. 
Pero no lubida," Geraldine a bisa, 
"cu e exito grandi cu nan tin ta 
gracias na nan señora. Pakico? 
Pasobra nan señora ta para cien por 
ciento tras di nan trabou artistico, 
cual ta un sorto di empuhe grandi 
pa nan esposo por traha como 
artista profesional." Ta danki na 
nan señora. cu awe nos por goza 


como radio oyentenan di programa- 
nan di un nivel halto na radio. Pero 
tambe tin mas diskyockey cu mi 
no a menciona, como cu ta cinco 
solamente mi por a menciona, 
pero cu tambe cada un ariba nan 
mes ta un maestro completo 
ariba nan tereno dilanti e microfo- 
nonan di e radio emisora na unda 
nan ta trahando. Pa nan tur mi kier 
manda un caluroso abrazo di amis- 
tad como apoyo pa nan trabou cu 
ta exihi asina tanto di nan. Mi ta un 
persona cu ta gusta radio, pesey mi 
palabra di felicitacion na e señora- 
nan di nos gran disckyockeynan cu 
mi a menciona. Danki na e señora- 
nan ey menciona, cu awe nos por 
goza di hopi programanan di radio 
di valor y di un nivel halto . . . ." 





Un equivocacion a haci cu e cas di 
mas chiquito aki cu ta kedando na 
Bereastel - Sur Alemania a logra 
haya fama mundialmente. E le- 
yenda ta cu un architect cual 300 
aña pasa a pinta e mapa aki, a 
lubida cu mester bin un caminda 
banda di e cas na cual e ora ey e la 
haya su mes obliga di kita un parti 
di e cas afor, di cual e cas a bira 
mas chiquito di locual e tabata 
caba.Actualmente e cas aki ta ser 
usa pa turistanan di corto dura- 
dero por pasa nan anochi. Y pa e 
turistanan esaki ta algo mara- 
villoso mes pa por drumi den e 
cas di mas chiquito di Sur- 
Alemania. 

Estimado y estimada lesador- 
nan. 

Nos cielo por ta halto y e 
lamar profundamente. Pero 
berdad ta cu nos Aruha tin 
prciosidadnan cu por scirbi 
nan historia cu letrasnan di 
oro. Un di nan cu sigur tin 
cada corazon na cadena ta nos 
hermosura ''Geraldine Erasmus' 
Cu su belleza y cariño sigur e 
lo brinda e calor necesario 
pa asina ''Revista Boulevard 
lo por brilla di charme ariba 
mercado. Cu su persona ariba 
nos portada, ''Revista^^oule- 
vard'' lo luci mas cu e solo y 
su rayonan di oro. Laga nos 
tur, tanto esnan cu ta trahan- 
do trabou artistico, modelo, 
amanan di cas y obreronan 
saborea un copa na su honor. 
Y cu razon. Geraldine Ersamus 
merece mas cu esaki. E merece 
un ofrenda musical cu tanto 
corazon ta desea. Geraldine 
Erasmus ta e simbolo di nos 
bellezanan cu su hermosura cu 
ta cubri cu bondad. E lo por 
brinda nos e regalo mas valioso 
cu ta exisiti. Su amistad sagra- 
do cu por ilumina caulquier 
corazon cu ta ser rondona pa 
scuridad. Cu su dulzura e por 
graba su recuerdo perfuma na 
cualquier corazon. Geraldine 
Erasmus cu su sonrisa^Mmable 
ta mas valioso cu tur e rosanan 
perfumada cu por ser imagina. 
Geraldine ta un encantadora 
cu sigur cu su capacidad lo 
sabi di roba miles di admira- 
dores pa nos revista stima 
'Boulevard'" pa asina cu tur 
honor y amor por haya un 
espacio den cada hogar. 
Nos ta desea un y tur oranan 
placentero lesando boso 
revista stima ''Boulevard'\ 




y servidor 
^^^heolindo Lopez. 



E solo tabata mandando tur su 
claridad cu su rayonan di oro 
mientras cu algun nubia blanco 
tabata forma e belleza natural 
conhuntamente cu ecielo blauw. 
Michael Small di 24 aña di edad 
conhuntamente cu Stanley Sum- 
merskill di 28 aña tabata camna 
hunto den caya bou di combersa- 
mento. Un combersamento di 
dos bon amigo cu otro. Pasobra 
ta conoci cu e dosnan aki tabata 
gran amigo mes di otro. Nan ta- 
bata keiro hunto, traha hunto, 
corre paranda hunto y ora un di 
nan no tin un sigaria, e por conta 
cu su amigo lo percura pa e haya 
un pa asina e tambe por huma. 
Ora cu na trabaou e momento a 
yega pa desayuna, hasta nan ta 
parti sandwiches cu otro. Nan 
amistad pa otro ta asina grandi, 
cu bo no mester trata mes pa- 
kibra e relacion amistoso cu nan 



Nos tin tur clase di 

pa garantiza tur 
bo fiestanan. 

Michael Small y su esposa Susan. 


tin pa otro. Tabata na un con- 
tractista ora cu Stanley a ser em- 
plea eynan y e la bin sera conoci 
cu Michael kende tambe ta tra- 
hando eynan. No a dura mucho 
cu nan a bira gran amigo di otro. 
Pero poco-poco Michael a bin ri- 
para cu su amigo Stanley no por 
ta feliz. Y su pensamento taba- 
ta correcto. Ariba un dia na 
momento cu nan tabata den un 
bar pa saborea algun servez 
Stanley a bin confia su secreto 
na su amigo di confianza Michael 
E motibo di con e ta rondona pa 
infelicidad. Michael no por a 
kere loqual cu su amigo Stanley 
tabata conta su persona. E la 
scucha cu tur su atencion ora cu 
Stanley a conta su persona lo 

siguiente: “Michael, bo ta un bon 
amigo di mi persona, y mi no ta 
mira pakico mi no por conta bo, 
cu mi bida ta casi un fierno. Tin 
hopi di e anochinan cu mi no 
por drumi, mi pensamento ta 
dirigi e ora ey continuamente 
ariba e muher cu tanto mi a a- 
dora y stima. E muher ey a roba 
mi corazon completo mes. Y bo 
sabi kico tabata mas duro, ora 
cu bo ta stima un mucha muher 
cu hasta bo a casa cu su persona 
pa despues e traiciona bo cu otro 
homber. No . . No, mi no tin 
gana di sigui conta mas. Ainda su 
sunchinan ta kima ariba mi lip- 
nan. E recuerdonan di su per- 
sona cu a keda graba na mi cora- 
zon ta penoso y doloroso. Ta du- 
ro pa bisa esaki," Stanley a 
bisa, "pero tin vez cu mi no tin 
gana di biba mas. E mundo pa 
mi a keda den un sorto di vacio." 
Michael cu tur su atencion a keda 
scucha loque su bon amigo taba- 
ta conta y despues a bisa Stanley 
lo siguiente: "Stanley, bida ta 
algo duro na e mundo aki. Pero 
bo no mester laga ningun pena of 
dolor podera di bo corazon. Nun- 
ca bo no sabi cu ta pa bo suerte e 
la bandona bo, pasobra nunca bo 
no sabi cu talvez tin un amor ber- 
dadero lo ta sperando ariba bo 
persona. Cu bo a stima e muher 


ey te cu bo a yega na casa cu 
su persona, talvez ta un equivo- 
cacion. Stanley, mi ta invita bo 
pa bai mi cas cu mi, y nos lo 
trata hunto pa bo por lubida bo 
perdida. Pasobra e muher cu a 
traiciona bo ey, no ta un muher 
cu ta merece bo caricia y amor. 
E ta muher cu den bo bista a 
oarce un muher adorable, pero e 
no tabata nada mas cu un muher 
cualquiera cu a bin na mundo pa 
pone un homber den sufrimento. 
Bo a comprende mi?" 

Michael Small ya tin tres aña 
casa caba y hunto cu su esposa 
Susan Titsworth di 23 aña nan 
ta hibando un bida rondona pa 
felicidad. Un felicidad cu sola- 
mente den cielo bo por encon- 
tra cu esaki. Nan matrimonio 
a ser bendiciona cu un yiu muher 
cual ya tin su 1 aña di edad. 
Susan ta un señora simpatica y 
cu su wowonan di un color 
poco scur conhuntamente cu su 
cabei preto e ta forma un belle- 
za di preciosidad. Cu su her- 
mosura, su boca cu su labiosnan 
romantica e ta forma un figura 
imponente. Un señora cu Michael 
ta completamente gradecido na 
nos Gran Señor cu a manda e 
muher ey den su bida. Ariba^un 


anochi Michael a dicidi di com- 
bersa cu su señora ariba Stanley 
su amigo bisando e siguiente: 
"Susan, manera bo mes a realisa 
nos dos tin un bida feliz cu otro. 
Nos no tin nada di keha no ta 
asina?" "No mi amor," Susan 
a contesta. "Mi ta contento di 
por a corona bo bida como un es- 
poso feliz." Michael a lanta for 
di su stul y cama bai na e sofa 
unda cu su señora ta sinta y a 
cai sinta banda di su persona pa 
despues bisa lo siguiente: "Susan, 
lastima cu mi amigo si no por 
goza di un felicidad merece mes- 
cos cu nos dos. E pober ta su- 
friendo hopi bo sabi. Bo no ta 
kere cu nos por busca un amiga 
pa mi amigo, pa asina e tambe 
por sinti e sabor di un amor, ya 
pa di e forma ey e por lubida tur 
su sufrimento. E pober tabata 
tin mala suerte di a escohe un 
muher cu no conoce kico ta 
compacion. "Hunto nan dosdes- 
pues di e combersacion nan a 
dicidi di busca un amiga pa Stan- 
ley. E amiga yama Rita Arnold 
di 27 aña di edad. Stanley taba- 
ta parce satisfecho cu su amiga 
nobo. No a dura mucho cu Stan- 
ley y su amiga Rita a cuminza 
bai cama cu otro pa disfruta di 
amor. Dos tç pa tres vez pa 

siman Stanley ta haci un bishita 
serca su amiga. Michael tabata 
contento cu e por a yuda su 
amiga. Pero loque cu e no por 
a sospecha ta, cu su mihor amigo 
tin un bista ariba su señora. 

Tabata ariba un atardi despues 
di trabou ora cu nan dos a dici- 
di di bishita un bar. Den su bura- 
cheria Stanley a keda mira su 
amigo y despues cu un stem gago 
e la bisa esaki: "Michael . . . mi 
ta haya cu bo tin un bunita seño- 
ra mes. No rabia cu mi Michael, 
pero bo no por permiti mi, pa mi 
bai cama cu bo señora? Mi ta lo- 
co pa purba ki di bon e tin na su 
curpa." Pero na manera cu 
Stanley a bisa esey Michael a 
kere cu ta un chansa su amigo ta 
haci y e no a haci maspreocupa- 
cion cu locual su amigo a bise. 
Pero despues cu a pasa un poco 
dia, Stanley a bolbe aserca 
Michael y a bolbe hacié e mes un 
pregunta: "Michael, como un 
bon amigo di mi, lo bo por ser 
un amigo mas grandi di mi per- 
sona ainda, si bo por ta asina bon 
di brinda mi e oportunidad pa mi 
por bai cama cu bo señora, pa 
asina mi por tin relacion sexual 
cu su persona." 


Pa un momento Michael a keda 
totalmente sorpresa pa locual su 
amigo a bisa su persona. Pero 
despues e la reacciona di un ma- 
nera furioso bisando lo siguiente: 
"Stanley, si bo ta sinti bo basta 
homber y su bo kier trata na bai 
cama cu mi señora bo por trata 
na haci esey, pero mi lo dal bo 
un hero den bo cabez y pasa bo 
di e manera ey pa un otro mun- 
do." Despues di a bisa esey tam- 
be, Michael a coi caminda rumbo 
pa su cas. Stanley a keda para pa 
un rato y despues a la camna bai 
na un telefoon y a yama su amiga 
Rita, cu e speranza cu e lo por 
keda drumi e anochi ey serca 
dje. Pero e anochi ey no a bai 
di e amoroso ey pa Rita y Stan- 
ley. Un pleitamento formal a 
cuminza entre nan dos. Tabata 
10'or y 30 minut di anochi ora 
cu Rita a saca Stanley for di su 
cas. 

Na prome momento, Stanley a 
keda para ariba caya cu un cara 
tur rabia y no tabata sabi ki di- 
reccion e mester coi. Pero des- 
pues di a pensa un rato e la dici- 
di di bai rumbo pa casdi Michael 
Ora cu e la yega eynan e la pri- 
mi e bel. Un rato despues 

Pa asina nzin lo ta cubri cu 

Michael a habri e porta y a laga 
su amigo drenta paden. Susan 
kende na e momento ey tambe 
tabata presenta den e sala a pidi 
despensa y a bai den cushina pa 
traha un poco koffi. Pero apenas 
cu Susan e esposa di Michael a 
desparece pa den cushina cu 
Stanley a bolbe cuminza ariba e 
mes un tema bieu: Michael, tal- 
vez bo ta kere cu ta un chanza 
mi a haci cu bo ora cu mi a bisa 
bo, cu mi tin gana di pasa un 
anóchi cu bo señora. Pero bo 
ta un bon amigo di mi, y mi no 
ta mira pakico bo tin cu nenga 
mi, mientras cu un bon amigo ta 
parti tur cos cu otro. No ta 
asina?" Bo ta mi gran amigo, por 
fabor, presta mi Susan pa un ano- 
chi solamente. Mi no ta mira 
nada di malo den esey y ademas 
nos ta bon amigo cu otro. Y ta 
kende no sabi cu Susan tambe 
lo diverti su mes un mundo cu 
mi den cama!" 

Na e momento ey Susan a caba 
di drenta e sala atrobe. Susan a 
tende e combersacion y a pone e 
theeblaadchi ariba mesa mientras 
cu e la bisa: "Stanley, sali for di 
mi cas mas liher cu ta posible. 
Mi no kier un shouro mierda den 
mi cas. Bo ta un porqueria di un 
homber. Sali afor mi ta bisa bo 

- 

Stanley hunto cu su amiga Rita. 


Bo a tende kico mi a bisa bo, 
afor y liher." 

Despues cu Susan a caba di ex- 
plota ariba Stanley, Michael a 
lanta for di su stul y a bisa lo si- 
guiente: "Homber sushi cu bo ta, 
mi ta kere cu bo a tende kico mi 
señora a bisa bo.. Ta mihor bo 
sali for di e cas aki liher y no bini 
mas akinan. Mi señora no kier 
mira bo mas y mi tampoco no 
kier tende nada di bo mas. Y si 
mayan bo mester cai morto, lo 
mi hari di contento. Y bo kier 
sabi pakico mi lo hati? Pasobra 


bo ta un porco cu no merece di 
ta na e mundo aki. Awor mi ta 
comprende ta pakico bo señora 
a bandona bo. Pasobra bo no ta 
sirbi como homber. Ata e porta 
ey . . . baha na awa mas liher cu 
ta posible for di akinan." Stanley 
kende ya tabata burachi di whis- 
ky a lanta bula ariba Michael y a 
cohe gara y a bisa: "Ta kende bo 
a kere cu bo ta! Si bo ta sinti bo 
rnes un gran homber, ban pafor y 
bringa cu mi si bo por. Lo mi 
dal bo un dos mokete y despues 
mi lo coi bo señora pa demostra 
su persona mi hombreza." Kende 
ta esun cu a tira e prome mokete 
ningun hende hende no sabi esey. 
Pero si ta asina cu esaki a finalisa 
den un pelea tremendo. Miachael 
a bula hala atras y a coi un puñal 
cu ta colga na muraya como 
adorno di cas. Tan pronto cu 
Stanley a corre bin den su direc- 
cion, a la puñala su amigo di an- 
tes no menos cu doz vez. 

Susan a corre habri e porta mien- 
tras cu Stanley a lastra ariba su 
pia bai afor, na unda un par di 
cien metro e la zak cai den otro 
den su propio plas di sanger. Al- 
gun hende cu tabata pasando ey 
banda a mira con Stanley a kita 
cai abou na suelo. For di banda 

robez di su pecho tabata corre 
sanger. Un ambulance a ser 
yama, pero na momento cu e la 
yega hospital ya e la fallece. 


Michael Small a wordo arresta pa 
polis. Su casa a bin dilanti na 
Sheffield Crown Court. Michael 
Small a keda mira na e huez y 
despues a bisa lo siguiente: "Mi 
a haci loque cualquier homber 
tambe lo a haci den un situacion 
asina. No lubida cu e homber a 
papia palabra di abuso cu mi, 
lastrando nomber di mi señora 
kende ta un muher decente na 
suela. Ademas ta Stanley a corre 
bin ariba mi pa suta mi y bringa 
cu mi. Mi no por a haci nada otro 
mas di bringa bek cu ne. Pasobra 
si ta su persona a dal mi manda 
for di tino, e lo a abusa di mi 
señora sigur-sigur. Pasobra e la 
bisa esey na mi, cu e lo dal mi 
un par di mokete pa despues e 
bai cama cu mi señora. Señor 
Huez no a keda mi persona 
nada otro masdi defende mi mes 
y mi señora si mi kier a keda na 
bida. E puñal cu tabata un a- 
dorno na e muraya, ta kita e la 
kita cai. Kere mi, pero mi no por 
recorda mas cu mi a pasa man pa 
e puñal. Mi ta calcula cu mi a coi 
e puñal pa defende mi señora y 
na e momento ey mi lo a hinca 
Stanley cual a resulta fatal pa 
su persona. Pero mi tin cu bisa 
aserca si, cu mi no ta recorda 
nada mas di locual mi a haci." 
"Corte ta provoca cu bo a haci 
esey‘''’pa expres," e Huez cu un 
cara serio a bisa, "pero ningun 
momento si no por ser bisa of 
prueba cu ta cai e puñal a cai 
for di muraya. Sea cu ta bo 
persona mes a coi e puñal for 
di muraya of ta un otro a pasa 
bo esey. Pero di tur manera bo 
a mata un homber cu e puñal. E 
sentencia cu mi por duna den e 
caso aki ta seis aña di prison." 
Susan mesora a cuminza grita 
yora ora cu e la tende e senten- 
cia: "No. . .No. . . No ta husto 

na e manera cu boso ta condena 
mi casa. Mi casa a haya su mes 
den un situacion cu e mester a 
defende su mes y tambe mi per- 
sona. Ta pakico e mester bai 
sera awor?" 

Pero e no a haya contesta ariba 
su pregunta. Michael Small a ser 
hiba for di sala di corte. Na 
prensa Susan a conta lo siguiente; 


"No ta husto cu un homber bon 
manera mi casa defendiendo su 
mes y mi persona como su señora 
ta wordo condena cu castigo di 
prison anto pa seis aña. Y tur 
esaki pa culpa di un homber 
sushi sin respet pa hende muher, 
anto tur esaki den mi propio 
cas. 

Pero seis aña no ta un siglo. 


Mi lo bishita mi casa tur siman 
den prison. Mi lo manda tur 
anochi un oracion na cielo pa su 
persona pa e ser fuerte. Boso por 
kere mi palabra, mi lo keda fiel 
na su persona y mi lo keda spera 
ariba dje te ora cu e sali for di 
prison." 



MUHER CU 


NOPORA 


HAYA 


SOSIEGO 


Eric Philpis di 36 aña di edad a lanta tempran e 
mainta ey, pa su sorpresa e la mira un mucha mu- 
her di siete aña mas o menos para banda di e ben- 
tana di su camber ta wak pafor. E sabi cu locual 
su propio wowonan ta mirando, cu esaki ta algo 
imposible como cu den su cas, no tin otro mucha 
mas cu ta su yiunan mes. Ora cu e la cuminza in- 
vestiga e caso e la keda sorprendi pa locual e la 
mira. 

Eric Philips y su señora conhun- 
tamente cu nan seisyiunan apenas 
ta bibando seis siman den nan flat, 
ora cu e tata Eric, a mira e apari- 
cion ey den su camber. Na e mo- 
mento ey e oloshi tabata marca 
5'or di mainta, pero pa tempran 
cu tabata ta sinembargo tabata 
cla caba pafor. Eric tocante esaki 
a conta lo siguiente: "Mi no taba- 
ta por a mira cara di e mucha 
muher, como cu e tabata mirando 
pafor. Pero su figura si tabata bon 
mirable mes. E tabata tin un shi- 
mis cora cu blanco bisti, cual shi- 
mis tabata gestreept, pero ora cu 
mi a mira na su pianan, mi por a 

mira cu e tabata bisti cu meya 
blanco y sandal. Su cabei tabata 
donkerbruin y e tabata un poco 
delega di curpa. Mi a lanta sinta 
den mi cama y a keda asombra 
mes. Mi a cuminza puntra mi mes, 
. ta con ta posible cu e mucha muher 
aki por a drenta nos cas cual ta 
kedando sinco piso halto, ademas 
mi a sera tur e portanan na yabi. 
Asina ta cu absolutamente ningun 
hende no por drenta paden. Mi 
tabata puntrando den mi mes 
ainda, ta con esaki lo por ta posi- 
ble, ora cu e mucha muher di siete 
aña mas o menos a somenta den 
nada. No tabata tin nada cu por 
a keda atras, cu bo por bisa cu 
na e bentana ey tabata tin un hen- 
de para. 

Eric Philips, tata di seis yiu den e 
edad dos te cu diezdos aña, no a 
conta nada na su señora Lilian di 
35 aña y tampoco na su yiunan. 
"E asunto misterioso aki, aunque 
cu mi ta un hende homber sinem- 
bargo mi a haya poco miedo. 
Prome cu nos a bin biba den e flat 
aki nos tabata bibando otro ca- 
minda, pero nos mester a sali y 
cambia di cas como cu e la bira 
mucho chiquito pa nos." Famia 
Philips a haya un otro cas na 


Deptfórt-London cu cual cas nan 
a keda hopi contento. Pasobra un 
cas pa un famia asina grandi no 
ta facil pa encontra, Eric despues 
di a pega un sigaria e sigui conta lo 
siguiente: "Ora cu mi a bai traha, 
continuamente mi pensamento ta- 
bata dirigi ariba e mucha muher 
cu mi a mira y a desparece den 
nada. Mi a pensa cu talvez ta mi 
idea a pone mi mira algo asina, 
pero e figura di e mucha muher 
tabata asina cla, cu mi no por a 
equivoca mi mes. Y como cu mi 
no ta un persona cu sa bebe alco- 
hol, mi sabi cu mi bista no por a 
equivoca su mes. Ademas tabata 
5'or di mainta caba. Mi no tabata 
kier a conta mi señora nada, paso- 
bra e ta capaz di kere cu ta loco 
mi ta bai bira. Y algo asina si mi 
no kier pa e kere. Pero e mesun 
anochi su señora Lilian Philips a 
lanta tur spanta. Lilian a pasa su 
man na su garganta y a lanta su 
casa for di soño bisando:"Eric. 


Eric, lanta tin un hende cu a tene 
mi na mi garganta. Pero no cu e ta 
haci dolor si, mi tabata soñando, 
pero ta parce cu un hende a duna 
mi un sunchi ariba mi cara. Eric, 
kere mi, no ta soña mi a soña, 
pero e la pasa di berdad cu mi. 
Eric kico mi mester haci, pasobra 
mi a keda cu miedo. Tin algo cu 
no ta bon den a cas aki. Ainda mi 
corazon ta bati. Y mi graganta pa 
un momento a keda frieuw." 

ERIC TA CONTA SU SEÑORA 
Te e ora ey, mei anochi, Eric a ris- 
ca na conta su señora di locual e la 
experencia. Asina su señora Lilian 
for di su casa por a tende con Eric 
a mira e mucha para na bentana 
den nan camber. Nan a dicidi pa 
no conta e muchanan nada, como 
cu esaki por haci un daño na nan 
yiunan. Y esey si nan no kier. Pero 
nan a keda asombra ora cu pa su 
mayan mainta casi 6'or nan yiu 
homber di mas grandi John, 

temblando di miedo a camna 
drenta nan camber y a lantanan 
for di soño. "Papa," John a bisa^ 
"ta net mi a habri mi wowonan 
y mi a mira con un mucha muher 
tabata para na bentana mirando 
pafor. Kere mi papa," John cu un 
stem gago a bisa, "mi no ta gaña, 
pero ta di berdad mes mi a mira 
un mucha muher. Mi a mira e 
mucha muher cla-cla y no ta soña 
mi a soña. Eric a keda mira su 
yiu homber y despues a lanta 
sinta den su cama y a bisa: "Mi 
ta kere bo mi yiu. Pero conta 
papa, ta ki sorto di paña e tabata 
tin bisti?" 

"E tabata tin un shimis blanco cu 
streepnan cora," su yiu a contesta. 
Despues Eric Philips a conta lo si- 
guiente: "Ora cu mi yiu homber a 
conta mi kico e la mira, un frieuw 
a pasá den mi lomba, pasobra e 
la conta mi exactamente di e mes- 
un mucha muher cu mi tambe a 
mira. Mi a puntra mi yiu si e por a 
mira su pianan tambe, pero esey si 
e no tabata corda mas. 

Tanto e tata como e mama a laga 
nan yiu duna su palabra, cu e lo 
no bai conta nada tocante e asun- 
to na su otro rumannan. Pasobra 
por resulta cu nan lo haya un 
spanto y cu anochi nan lo no bai 
drumi asina facil mas. 

E siguiente mayan mainta tabata 
e yiu muher di 12 aña, Geraldine, 
kende apenas a yega cas for di 
school cu e la bai pa su camber. 
Pero casi e mes un momento e la 
baha bin abou den cushina na un- 
da su mama tabata ocupa cu 
hacimento di cuminda pa e atardi 
ey. 

"Mama, mama . . . Tin un mucha 
muher straña den mi camber," 
el a bisa bou yoramento. "E ta 
para na e bentana y e ta mirando 
pafor. Ban cu mi mama, e ora ey 
mama mes por mira e mucha 
muher." 

Señora Philips a sinti con un ril 
frieuw a pasa door di henter su 
curpa. Su pianan a manera bira 
pisa di miedo ora cu e la coi e 


man di su yiu muher tene pa hun- 
to nan dos bai den e camber unda 
cu e mucha muher tabata presente. 

BISTI DEN E MESUN SHIMIS 
Manera a ser spera, nan no a en- 
contra nada den e camber. Pero 
si e mama a haya sabi sigur cu algo 
no ta bon den nan cas. Tanto Eric 
como su señora Lilian a cuminza 
busca informacion serca e hende- 
nan cu a habita e cas prome. Pero 
nada no a sali afor di loque nan 
tabata kier sabi. Pero no tabata 
dificil pa señora Philips por a 
descubri cu un mihor divorcia di 
36 aña a biba den e cas, seis siman 
prome cu nan a ocupa e flat. 
E señora divorcia aki, Griffith ta 
tin un yiu muher, un tal Jaqueline 
Higgins, for di su prome matri- 
monio. Tambe nan a bin atras cu 
Jacqueline y e otro muchanan ta- 
bata tin e costumber di hunga na e 
spoorbaan. E mama a yega di taha 
su yiu muher varios vez pa no 


hunga unda cu railsnan di e trein- 
nan ta, como cu esaki ta suma- 
mente peligroso. Pero ariba un dia 
den un luna di October e bala di 
Jacqueline a cai entre e railsnan. E 
mucha muher tabata kier a coi e 
bala, pero e la trompica y a cai 
ariba un rail cu tabata bou di co- 
riente. E pober criatura aki mes- 
ora a fallece. Despues di e acciden- 
te aki nan a laga pone hekkinan 
pa asina evita mas accidente, pero 
pa Jacqueline esaki ya tabata de- 
masiado laat. Corriente ya a tuma 
e mucha muher aki como su vic- 
tima. 

ALGUN CLARIDAD 
Otro hendenan kende tambe a 
tende di e mucha muher cu ta apa- 
rece den e camber di famia Philips, 
tambe a cuminza yuda den e inves- 
tigacion. Nan a bin encontra cu e 
mama, y esaki a duna di conoce cu 
ariba e dia fatal ey su yiu muher 
tabata tin bistir blanco cu streep- 

nan cora, meya blanco y sgndal - 
esaki tabata exactamente locual e 
mucha muher cu ta aparece den 
camber di Eric y su famia tin 
bisti tambe. Tambe e mama a 
conta cu su yiu muher cu a muri 
un morto tragico tabata tin e 
costumber di caricia su garganta 
y tambe tur ora casi e ta sunchi 
su mama ariba su cara. Y esaki ta 
cuadra cu locual Lilian a sinti e 
anochi ey. Nan a laga un pastoor 
bin na nan cas, un tal pastoor 
David, kende a bai di camber pa 
camber cu awa bendiciona. Pero 
alguna anochi despues Lilian a bai 
pa su camber y atrobe e la mira e 
mucha muher para na bentana y 
atrobe e mucha muher tabata 
mirando pafor. Ta te na e momen- 
to ey nan a bin conta e mama. 
Griffith, cu e spirito di su yiu 
muher cu a fallece sa aparece dife- 
rente vez den e cas unda nan taba- 
ta biba y exactamente na e ora cu 
e la fallece tragicamente. Viuda 
Griffith a spanta ora cu e la tende 
e noticia ey y e la bin conta lo 
sigtiipntP' ".larniipline tahata un 


bon mucha. Tur hende tabata 
stime. Y tur hende casi cu cono- 
ce a yora ora cu corriente a 
pone un fin na su bida. Mi no por 
kere cu e la bolbe regresa atrobe 
na e cas unda cu e tabata biba 
tempo cu e ta na bida. Pero si e 
mester bolbe aparece, lo mi aserca 
pastoor pa corre cu e diablo cu 
no kier laga su alma sosega na 
paz”. 

FRIEUW 

"Tempo cu nos tabata biba den 
e flat ey, casi tur dia e ta para di- 
lanti e bentana pa mira cu si tem- 
po no ta mucho frieuw of muha 
pa e bai hunga pafor. Mi ta kere cu 
e hendenan cu a mira posible- 
mente mi yiu, cu enverdad nan ta 
papia berdad y cu mi pober yiu no 
por haya e sosiego eterno cu e 
merece. Pero lo mi percura di tur 
forma, pa mi yiu su alma por 
sosega den paz. Mi ta dispuesto 
pa paga e delaster un cens chiqui- 
to cu mi por tin." 

Na cas di famia Philips mientras 
tanto e muchanan a haya miedo 


di drumi nan so. Por ultimo tur 
tabata drumi hunto. Eric di esaki 
a bisa lo siguiente; "Figura boso, 
ocho persona den un camber, 
boso por imagina kico esaki ta 
nifica. Actualmente nos ta tra- 
tando na haya un otro cas y nos 
ta pura caba pa muda for di aki- 
nan. Miedo mi no tin, tampoco mi 
señora, pasobra nunca nos tabata 
kere den sorto di cosnan asina, 
pero sinembargo e la cambia algo 
si na nos. Y aunque cu bin un pas- 
toor pa corre cu e diablo cu ta 
stroba e mucha muher pa sosega 
den paz, nos lo muda, pasobra 
esaki ta necesario como cu un 
miedo terrible mes a ocupa nos 
yiunan. Esaki ta e mihor cos cu 
mi por haci pa mi yiunan. Pero 
aunque cu nos muda mes, ta keda 
mi un solo deseo, y esey ta pa e 
mucha muher su alma por encon- 
tra e paz necesario cu e mester y 
cu su alma lo ser tuma den e reino 
di cielo. 

cancer pa tuma un decision." Fran 
tabata mira su pechonan manera 
algo cu siguramente por causa su 
morto. Y aunque cu pecho ta un 
sorto di orgullo di tur muher, Fran 
su pensamento tabata otro. Su 
bida ta algo costoso como mama 
di dos yiu muher. "Mi tin un 
figura bunita, pero esaki mi no ta 
haya cu mi mester indentifica 
esaki cu mi pechonan. Mi ta kere 
cu tur hende muher ta comete e 
error, cu ta nan curpa ta haci di 
nan un hende atractiva y berda- 


dero muher. Pero den futuro mi 
lo haya sabi esey cu mi tin razon si 
of no." Un opinion cu siguramen- 
te hopi di nos hende muhernan 
lo ta di acuerdo cu su persona. Ta 
bo caracter y bo manera di actua 
ta locual ta duna di comprende 
ta ki sorto di muher bo ta. Fran 
Miller pa e motibonan aki a laga 
dokter amputa su pechonan 
cual tabata completamente salud. 
Awor e ta camna rond cu dos 
pecho artificial cual a costa e 
suma di $325,- pa nan dos. 


UN MAMA JOVEN A 
LAGA DOKTER 
AMPUTASU DOS 
PECHONAN SALUD 


Algun luna pasa na edad di 36 
afta Fran Miller, un mama joven 
divorcia cu dos yiu muher a laga 
dokter amputa su dos pechonan 
sano, pasobra e posibilidad cu e 
por haya cancer tabata mucho 
grandi pa su persona. E mama 
joven aki ta un cobarde talvez? 
Y e no por a spera te ora cu e la 
busca y haya un diagnose di 
cancer? Un pregunta cu talvez 
hopi hende lo kier un contesta 
ariba esaki. 

Na edad di 5 aña e mester a para 
mira con su mama cu 37 aña di 
edad a muri di cancer na pecho. 
Tambe su abuela y ruman muher 
di su abuela a muri di e mesun en- 
fermedad aki, cual ta pertenece na 
un di mas peor cu nos mundo 
conoce. Cancer. E enfermedad 
traicionero, cu nunca ta duna bo 
di comprende pa medio di simpto- 
nan cu bo ta sufriendo di cancer. 
Ora cu ya den mayoria casonan cu 
ya ta laat, dokternan ta bin con- 
stata cu bo ta sufriendo di cancer. 
Recientemente ruman muher di 
Fran a ser opera pa motibo cu tur 
dos su pechonan tin cancer. Fran 
Miller, un mama joven atractiva a 
conta e siguiente: "No tabata facil 
pa por a tuma un decision asina, 
pasobra bo tin cu escohe entre 
bida of un morto tempran. Tin 
hende cu ta haya cu mi ta un 
muher cu curashi y animo. Pero 
mi mes ta haya cu basicamente 
mi ta un cobarde. Pero mi no por 
spera tampoco te ora cu mi haya 

E HOMBER CU A PONE UN 




CANTIDAD 


Luna'snan largo Andrew Longmire 
tabata terrorista e parti noord 
west di Gran Bretania. E homber 
aki di 32 aña a abusa di diezun 
muher y ademas a trata na haci 
esaki tambe cu cuatro otro hende 
muher mas, pero e no a logra. E 
la ser condena pa bida largo. Sin- 
embargo cu e homber aki tabata 
sumamente peligroso pa e hende 
muhernan, serca su señora Pat 
Winstanley, kende ta mama di un 
yiu muher di siete aña, e sex- 
animal aki ta mas manso cu un 
lamchi. 


DI MUHER 
DEN 

SUSTO DI 
MORTO 


Pa un feliz dia di mama. 

Si nos recorda tur e momentonan dificil como mama cu e la 
sacrifica pa nos anto esey ta prueba di su gran valor 

como Mama. 

Pabien 


Cu Dios den Cielo 


drama su bendicion ariba tur 


nos mamanan na Aruba 

Ora cu den pasado Andrew pa 
prome vez a encontra cu Pat den 
un discotheek, kende ey e tempo 
e tabata tin su 17 aña y ainda 
virgen, Andrew hasta no tabata 
tin e curashi necesario pa haci un 
compromiso cu Pat. E mester a 
manda un otro mucha muher cu 
e mensahe pa Pat. Pat kende ac- 
tualmente tin su 27 aña por corda 
e siguiente ainda: ''E siguiente 
diabierna nos a sali hunto. Nos a 
combersa y hari ora ta tin mester. 
Mi tabata haya su persona hopi 
cariñoso mes. Hasta un caha di 
chuculati e la trece pa mi. Casi 
tur siman nos tabata sali hunto. Te 
cu ariba un anochi e la puntra mi 
cu si mi kier bai cama cu su per- 
sona. Mi a bisa Andrew no, 
como mi tabata haya cu mi taba- 
ta mucho joven ainda pa esey. 
Despues di e anochi ey, e no pun- 
tra mi nada mas den e direccion 
ey." 

Cinco aña largo Pat a laga su 
amigo spera yen di hamber pa su 
amor, prome cu Pat cu a dicidi di 
entrega su mes completo na 
Andrew. Esaki tabata e prome 
vez cu Pat a bai cama cu un hom- 
ber pa disfruta di e amor cu tanto 
Andrew tabata desea di su persona. 
"E tabata un experiencia unico/' 
Pat a bisa, "esaki a tuma lugar 
den Manchester Hotel, ademas 



’aruba: onb 
"jAZzy” 

ISIANO 


nunca antes mi a yega di mira algo 
asina luhoso. E tabata un hotel bu- 
nita mes. E la bira un anochi cu 
hamas mi lo lubida. E tabata un 
homber perfecto mes cu tabata 
sabi con pa trata un hende mu- 
her. E tabata sabi cu e anochi ey, 
cu lo ta prome vez cu mi lo bai 
haci esey, y pa e motibo aki e la 
trata haci su maximo esfuerzo pa 
mi por divirti mi mes manera 
mester ta. E la tuma tur su pasen- 
shi cu mi. Mi tabata sinti mi mes 
igual cu ta den cielo mi tabata e 
anochi ey. Pa su mayan ora cu mi 
a despierta„ tabata prome vez cu 
mi a sinti mi mes como un berda- 
dero muher". 

NA ESTADO 

Un poco dia despues Pat a hiba 
Andrew na su cas pa e por sera 
conoci cu su mayornan. Su ma- 
yornan mesora a haya un simpa- 
tia pa e joven aki. Pat y Andrew a 
dicidi di bai biba hunto. No 
mucho tempo despues, Pat por a 
participa na Andrew cu e ta spe- 
rando un baby di su persona. Pat 
tocante esaki a conta lo siguiente: 
"Nos tabata sumamente feliz, 
ademas Andrew tabata haci tur su 
posibilidad pa yuda mi te cuanto 
cu e por cu trabounan di cas. 
Hasta e la spaar placa pa nos por 
cumpra un wieg pa ora cu e 


baby nace y tambe nos a cuminza 
na busca un nomber pa nos prome 
yiu cu ta na caminda. Pasobra has- 
ta nos a hiba combersacion cu nos 
mester bin na un yiu of mas." Pat 
na e momento ey no tabata tin 
e minimo idea cu e homber cu e ta 
drumi den su braza y cu tabata 
caricia su persona cu tur su amor, 
durante oranan di anochi tabata 
abusa di muhernan sexualmente, 
na unda cu e muhernan mester 
cumpli cu su deseo manera e ta 
prefera. E homber tan cariñoso 
pa Pat, den anochi ta cambia pa 
un maniak. Pat a conta losiguien- 
te: "No, algo asina di su persona 
mi no por a spera nunca. E tabata 
bisa mi, cu e ta bai sali cu su ami- 
gonan pa bai bebe algun cevez. 
Mihor mi tabata sabi cu no ta esey 
e tabata bai haci, pero mi tabata 
ciego talvez of mi confianza den 
su amor tabata demasiado grandi." 
Pero Pat a cuminza ripara si cu su 
amigo poco-poco tabata cambian- 
do. "Andrew cada vez tabata bebe 
mas y mas y tambe e tabata dal mi 
ora cu e yega cas burachi. Pero ora 
cu pa su mayan e ta bon atrobe, e 
tabata yora serca mi persona y ta- 
bata bisa mi cu e tin hopi duele 
pa loque cu e la haci cu mi. Asina 
nos ta bolbe cuminza caricia otro 
y vrij cu otro atrobe mescos cu 
nada no a pasa. 


X-TRA Supermeirket 


BO SUPERMARKET PREFERI 
PA TUR BO COMPRASNAN 
CU PRIJS FAVORABLE 
CU HONOR TA FELICITA TUR 
MAMA ARIBA NAN DIA. 


Tatrab^uia - Guit 2 u*astraat 4 



Tel.: 


18 


















PROBLEMA 

Andrew tabata escohe su victima- 
nan di un sistema hopi delicado: 
for di un mucha muher cu ta par- 
ti corant di 15 aña te na muhernan 
solitaria, na unda den nan cas e ta- 
bata haci su abusonan hasta dilan- 
ti di e mama y yuinan cu ta yo- 
rando di susto. Tin algun di e mu- 
hernan cu e tabata kerfnan cu cu- 
chui ariba nan garganta. Poco- 
poco e bario rond di Manchester 
a drenta den un esfera di ansha. 
Pat a conta lo siguiente: “Ni ora 
cu e la bin busca mi ariba un 
mainta cu auto, ainda mi no 
tabata tin e minimo sospecho cu 
ta e homber cu ta hungando un 
papel asina importante den mi 
bida, tabata e sex-maniak cu taba- 
ta tin henter e barrio den un ansha 
y cu hopi hende muher no tabata 
risca pa sali mas durante oranan 
di anochi. Ora cu e la bin busca 
mi cu auto e la bisa mi: ''Pura, 
haci liher nos mester huy mas 
pronto cu ta posible di akinan. 
Mi tin problema cu polis y nan ta 
busca mi pa asunto di ladronicia. 
"Ta con mi por tabata sabi cu nan 
a haya un cadena di oro di 
Andrew na cas di un di su victi- 
manan." 

Andrew y Pat a bai keda den un di 
e tantisimo pensionnan barata di 
London. "E tabata continuamente 

den susto, pero ami manera bon 
ama di cas tabata keda serca mi 
casa, peor ainda pasobra e tabata 
hinca den problema. Pero lastima 
cu mi no tabata sabi e historia ber- 
dadero cu e tin scondi cu ne". 
Pero despues di dos siman Pat no 
tabata por a sigui e bida ey mas y 
e la regresa atrobe na Manchester. 

TERRIBLE 

Andrew por ultimo a ser arresta 
despues cu polisnan a persigui su 
persona na unda esaki a para cam- 
bia den tiramento entre Andrew 
y e polisnan. "Ora cu mi a bai 
bishita Andrew den prison, mi a 
spanta un mundo. E tabata mus- 
tra terrible. E ora ey mi ta puntra 
lo siguiente: "Andrew . . Andr. . 
Andrew, ta, berdad cu bo persona 
a comete locual ta wordo bisa di 
bo?" Andrew na e momento ey 
a sac su cabez abou y a bisa: "Si, 
pero ta duel mi hopi mes." Pero ta 
pakico bo a comete sorto di cos- 
nan baho asina? "Mi no sa, pero 
un biaha mas ta duel mi hopi mes 
pa tur locual cu mi a haci." Mi 
tabata por a mata e homber ey 
na momento cu e la laga mi sabi 
cu ta su persona ta e sex-maniak 
tan busca pa polis. Un homber 
sushi asina, anto tabata hunga 
como un homber inocente den mi 
bista. Di berdad mes, kere mi, mi 

tabata desea cu mi tabata tin opor- 
tunidad pa kite for di e mundo 
aki. Pasobra locual e la haci na e 
pober muhernan cu a bira su vic- 
tima y nan yiunan, tambe esaki 
a toca mi corazon. Si ta pa mi 
nan mester sera su persona den un 
cel sin cuminda. Laga su persona 
muri di hamber pa e vruminganan 
por haya coi come. Ta di con mi 
tabata asina ciego tras di un hom- 
ber cu ta mas bestia cu cualquier 
animal, mi no sabi, pero si mi ta 
alerta awor cu mi no ta laga cual- 
quier homber drenta mi bida asina 
liher mas. Mi a haya un mal expe- 
riencia caba. Andrew kende tabata 
pleita cu e tabata inocente a ser 

condena pa corte pa 11 vez abusa- 
mento sexual y tambe pasobra tres 
vez e la trata na haci e hecho baho 
aki cu otro muhernan, pero e no a 
logra. E autoridadnan mes ta sos- 
pechando cu e mester ta meti mas 
ainda den e mundo di criminali- 
dad na unda muhernan inocente- 
mente ta ser mal usa for di nan 
gusto. 

E BERDADERO CRUELDAD 
Actualmente Pat ta bibando sola- 
mente cu su yiu muher. "Mi a 


conta Simone, mi yiu muher, e 
berdadero cruel di su tata. Mi a 
conta Simone, cu su tata a comete 
algo hopi cruel mes y awor e ta 
den prison envez di ta serca nos. 
Algun aña mas ora cu Simone bira 
mas grandi, mi lo conte tur cos sin 
salta ni un parti di e malonan cu e 
la haci. Pasobra mi yiu muher, no 
ta merece pa ta rondona pa un 
tata asina cu ta un animal com- 
pleto. Y mi mes, bon bisa, Andrew 
mi no kier mira su persona hamas 


den mi bida. Mi no tin palabra con 
pa pidi mi disculpa na su victima- 
nan. Mi tin gana di por brindanan 
e consuelo necesario, pero mi no< 
sabi con. Ta solamente Dios for di 
cielo so sabi ta pakico e homber 
ey cu tanto mi a stima a haci 
algo asina baho. Hopi daño mes 
a la causa, cu hamas lo por ser 
drecha. Solamente mi ta spera cu 
despues di tempo cu e heridanan 
ey lo por cura, pero pa yega asina 
leuw lo mester sosede un milagro; 


ARIES 

21 Maart-19 April 

Insiguridad y duda ta parce 
cu nan lo amenasa bo bida 
familiar. Ser fuerte den tur 
sentido pa bo vence. Si bo 
busca conseho serca bo part- 
ner of un bon amistad di bo 
persona, bo io ripara cu e 
problemanan no ta asina 
serio manera bo ta pensa. 
Bo stimacion pa bo partner 
lo florece bo romance mas 
ainda. 

( 03 - 36 - 35 - 39 - 10 ) 




TAURO 

20 April - 20 Mei 


E oportunidad mas grandi pa 
bo feiicidad y amor lo apare- 
ce den un ambiente familiar. 
Bo salud no lo bai atras, pero 
e io vence di un enfermedad 
cu tabata den bo direccion. 
No gasta bo tempo na wega- 
nan di placa. Ser alerto ariba 
tur tereno. 

( 45 - 3 ^ 96 - 72 - 15 ) 



SAGITARIO 

22 November-19 December 


No trata na bin cu tactica- 
nan nobo pa bo palma esun 
cu bo kier na bo lado. Esaki 
lo peora bo deseo, Haci tur 
cos cu seriedad y tranquili- 
dad pa mayan bo no mester 
yora derota. Un noticia 
menos agradable lo aserca 
bo. Ser fuerte den tur sen- 
tido. 

( 03-1 &• 22 - 28 - 75 ) 


CAPRICORNIO 

20 December -19 Januari 


No tuma risico di egaña bo 
partner. Esaki lo por bons 
bek den un mal sistema pa 
bo persona. Percura pa ciari- 
dad por sigui reina den bo 
bida sentimental. Vitamina C 
ta consehable pa bo gasta 
como cu bo ta haci falta di 
esey y bo mester percura pa 
bo saiud. 

( 11 - 08 - 48 - 56 - 80 ) 


GEMINIS 

21 Mei - 20 Juni 


Tuma tur tranquilidad pa bo 
haci un mirada den e tempo 
cu ‘ta tras di lomba. Ser posi- 
tivo. Bo lo haya bo den un 
situacion cu bo tin cu defende 
bo mes. Bo partner lo por ser 
bo mihor consehera Bo to 
triunfa arlba tereno senti- 
mental. 

10 - 93 - 44 - 70 - 92 ) 


LEO 

23 Juli- 


22 Agustus 


Un scuridad lo rondona bo 
cu redonan inhusto contra 
bo persona cu bo ta confia 
pa su conseho. E io conseha 
bo den tur sentido. Ariba 
tereno sentimental no tin 
ningun peligro cu lo crusa bo 
dilanti. 

( 18 - 37 - 48 - 74 - 12 ) 


LIBRA 

23 September - 22 October 


Bo ta core e risico cu lo bin 
un mal comprendemento 
entre bo partner y bo perso- 
na ariba tereno sentimental. 
Ta di gran valor pa no laga 
bo enemigonan deposita bo 
den un disgusto pa haci bo 
fracasa. Cu un bon combe^ 
sacion entre bo persona y 
bo partner tur problema lo 
ser kita for di caminda. 

( 99 - 08 - 21 - 30 - 45 ) 


ACUARIO 

20 Januari -18 Februari 


Bo imagincaion por pinta bo 
futuro mas briliante cu ac- 
tualmente ta sperando riba 
bo. Ser alerto y no gasta 
piaca innecesariamente. 
Ariba tereno sentimentai por 
sosede cosnan menos roman- 
tico cu bo a spera. Pero esey 
no tin e nificacion cu bo 
mester yora un par di dia. 

( 18 - 28 - 20 - 68 - 44 ) 


CAnCER 

21 Juni - 22 Juli 

Pa un periodo basta largo 
caba, bo ta cana cu e deseo 
pa busca algo di haci den un 
otro direccion como bo tra- 
bou. Esaki no lo bai ser algo 
facil. Mas despues bo lo rea- 
liza cu bo tin amor pa e tra- 
bou cu actuaimente bo ta 
ocupando. Bo lo ser des- 
apunta den bo caminda di fe- 
iicidad. 

( 45 - 11 - 19 - 26 - 77 ) 


VIRGO 

23 Agustus - 22 September 


Financieramente bo no ta 
bon para y bo tin aigun dia 
duro mes pa enfrenta. Bo 
enemigonan io trata na hinca 
bo den tristeza, pero bo part- 
ner no ta laga bo na caya. 
Su amor pa bo ta fuerte. 

( 21 - 02 - 38 - 80 - 90 ) 


SCORPIO 

23 Ocotber - 21 November 


Bo 10 encontra e harmonia 
necesario pa bo haci negoshi 
den un bon esfera. Suerte ta 
na bo banda. E partner tin 
algo serio pa participa bo. 
Tuma su conseho na serio. 
Un disturbio chlquito ariba 
tereno di saiud lo aserca bo, 
pero no ta algo di ningun 
seriedad. 

( 40 - 1 ^ 09 - 19 - 74 ) 


PISCIS 

19 Ferbuari - 20 Maart 


Bo lo tin algun dia agradabie 
cu bo hendenan, cual ta haci 
cu bo no mester busca diver- 
ticion leuw for di bo cas pa 
amusa bo mes. No laga nin- 
gun otro hende tuma un 
desicion pa bo ariba ningun 
sorto di tereno. Tin algun 
par di dia yena cu romance 
ta sperando ariba bo. 

( 32 - 48 - 15 - 50 - 94 ) 

E DOKTER Y SU SABIDURIA 


Ariba un dia e señora di un mini- 
ster a dicidi di organiza un mainta 
di koffie (koffiemorgen) na unda 
figuranan prominente a ser invita. 
Tambe e dokter cual a caba di 
ser nombra como director di hos- 
pital tabata entre e invitadonan. E 
ta un dokter joven cual ya caba ta 
goza di un fama enorme ariba e 
tereno cu e ta ocupa. Pero tambe 
su assistent a ser invita. E señora 
di e minister tabata sinti su mes 
contento cu e invitadonan y a 
invitanan pa mira e cas completo. 
E caballeronan a camna cu e 
señora pa admira su cas. Durante e 
pasado den su cas e director di e 
hospital pa algun vez mester a buk 
pa e mara e veter di su sapato. 
Un par di ora despues e director 
a dicidi di combersa aparte cu e 
señora di e minister y a bisa lo 
siguiente: 

"Mi kier sabi cu mirando bo per- 
sona, mi por a ripara cu bo no ta 
completamente salud." 

"Esey ta verdad, dokter tin razon. 
Ya mi tin algun par di dia cu un 
diarre pisa ta molestia mi,dokter." 
"Tende, mi ta trata na bai yuda 
bo, pero basta bo tende mi si. For 
di awor pa dilanti bo mester stop 



Pa bo fiesta ta garantiza 
aserca nos pa tur bo 
Cervez, Snacks y tur 
clase di Liquor 

PABIEN NA TUR 
MAMA 

Buena Vista 5-A 
Tel.: 27696 ^ 


di come pruim y bo lo mira cu bo 
lo bira bon-bon di salud." 

E señora di e minister a hala mas 
serca di e dokter y cu un voz abou 
e la splica e dokter cu enverdad e 
sa come kilo'snan di pruim tras 
di otro, pero cu di awor pa dilanti 
e lo stop di haci esey. Y e la cum- 
pli cu su palabra y e diarre den un 
par di dia a kita por completo for 
di su persona. E señora di e minis- 
ter a bira sumamente contento cu 
e dokter, y a cuminza haci propa- 
ganda pa e dokter cu a cura su 
persona di un forma asina liher y 
sin cu e la gasta remedi pa e enfer- 
mcdad cu tabato tin su persona 
asina molestia. 

Algun dia despues e señora di e 
minister a ser aserca pa señora di 
un director di un compania grandi 
y di fama. Su persona tambe taba- 
ta tin keho tocante di su salud. 
Ora cu e la haya e number di tele- 
foon di e dokter cu ta director di 
hospital, e la yama e dokter na 
telefoon y a invita su persona na 
su cas. E dokter a bai na su cas y 
atrobe e dokter a buk pa drecha 


e veter di su sapato. Despues cu 
e la termina cu su veter e la lanta 
y a bisa lo siguiente na e señora: 
"Bo ta keha cu bo tin dolor di 
lomba, mi lo splica bo ta kico lo 
ta e causa di esaki. Sigur bo ta un 
persona cu ta gusta iraha den 
cunuco, no ta asina?" E señora a 
duna e dokter su razon. cu enver- 
dad e ta gusta traha den cunucu. 
"Anto mi ta prohibi bo persona 
pa bo no haci esey mas y bo lo 
mira cu enverdad bodolordi lom- 
ba lo laga bo." 

Un poco dia despues ya e noticia 
tabata core cu e señora ey tambe a 
cura di su lomba. E noticia aki a 
alcanza e assistent di e dokter y e 
la dicidi di aserca e dokter cu e 
siguiente pregunta: "Dokter des- 
pensa mi, pero mi a keda ansioso 
pa sabi ta con dokter por sabi cu 
e señora di e minister ta sufri di 
diarre y cu e señora di e director 
di un compania tabata sufri di 
dolor di lomba, pasobra e taba- 
ta traha den cunucu. E dokter a 
grawata ariba su cabez y bisa su 
assistent lo siguiente: 



VOZ DlARUBA 


Tur momentu di dia en buska di lo ultimo den notisia nasho- 
nal i internashonal. Koresponsal na Korsou, Boneiru, Estados 
Unidos i Ulanda. Ademas servisio direkto di telex ku ANP i 
UPI. 


Edishon Prinsipal 
6.55 mainta 
12.20 merdia 
6.15 atardi 



Boletin informativo 
8-9-10-11 mainta 
3-4-5 atardi 
Kualkier ora Boletin Extra 

''Bo no a mira con cada vez mi ta- 
bata sac abou pa mara mi veter di 
sapato? Awel, ora cu e señora di e 
minister a laga nos mira su camber 
mi a sac abou pa mara mi veter di 
sapato y por a mira cu bou di su 
cama tabata yena cu simia di 
pruim. Y bou di e cama di e otro 
señora ainda e chapidor di su 
cunucu tabata bou di e cama . 



Algun aña pasa pa prome vez den 
historia un fotografo di prensa a 
ser permiti pa por a presenta un 
fiesta diabolico “Gakan Ritual” 
den e pueblo Kumiun di India. 
Temblando ariba su pia di susto e 
fotografo aki cu man cu tabata 
tembla di tanto miedo cu a po- 
dera di su persona. sinembargo por 
a logra di saca potretnan aki na 
momento cu cabeznan di ser hu- 
mano ta ser gekap for di nan curpa 
pa por sacrifica esakinan na e 
dios Sjiva. Aunque cu e potretnan 
aki ta data di algun aña pasa, te 
ainda nan ta wordo usa pa medio- 
nan di prensa scirbi, como cu 
ainda sorto di sacrificionan ritual 
manera esaki ta tuma lugar, pa 
personanan cu ainda ta keriendo 
den un dios artificial cu no ta 
existi. Revista “Boulevard” pa tur * 
su fiel lesadoman cu ainda no a 
yega di haya e articulo aki den nan 
man ta trece e articulo aki pa de- 
mostra, cu pa cuanto moderno cu 
nos mundo ta awendia cu ainda ta 
sosedo sorto di sacrificio asina 
baho manera esaki. 


Ora cu e anochi cu su mantel 
preto cai ariba e provencia Ben- 
galen y e cantamento di e pajaro- 
nan finaliza nan canto di natura- 
leza e ritmo misterioso di e 
bongonan ta cuminza manda un 




Gobierno di Arnba 


Cu tur cariño y amor ta manda 
un Caluroso Felicitacion na tur MAMA 
ariba nan dia tan preciosa- 
Cu den cada hogar por reina paz y alegria 
PABIEN 

iia nan dia 

mensahe macabre di e anochi 
ritual cu lo bai tuma lugar. Un sa- 
crificio dedica pa nan dios Sjiva. 
Un anochi na unda ta parce cu e 
anochi ta perde su preciosidad, 
ora cu hendenan humano cu no 
sabi mihor ta para bira cambia 
den un sorto di daiblo. Sjiva ta e 
dios di cuatro braza na cual nan 
tin cu satisface nan dios cu 
cabeznan di hende. Ariba e 
ultimo dia di e calendario di e 
religiosonan (pa nan un sorto di 
pastoor) cual ta un cuarenta en to- 
tal, cada un di e religiosonan aki 
ta sacrifica cabez di un hende na 
nan dios. Esaki ta tuma lugar exac- 
tamente pa mei-anochi. Tan pron- 
to cu e bongonan cuminza cambia 
di ritmo pa asina forma un ritmo 
liher, easki ta duna di comprende 
cu e ora tan spera ta asercando y 
mas cu 2.000 habitante di e pue- 
blo Kermuns ta drenta den un 
sorto di trance, cual na e momen- 
to ey tambe nan tur ta cuminza 
baila rond di un candela grandi di 
contento. Henter aña nan a warda 
curpanan sin bida di nan señora- 
nan, yiunan of cadaver di otronan 
cu a fallece den nan hutnan traha 
di yerva. E cas mortuario di Sjiva. 
Y ora cu e fiesta alcanza su parti 
mas principal, nan ta trece e cada- 
vernan cual ta mitar putri caba 
na e lugar di sacrificio y ta colga e 
cadavernan na e palonan. Cu un 


sorto di machete e religiosonan 
ta kap e cabeznan for di e curpa- 
nan sin bida pa despues mara 
esaki cu un cabuya pa despues nan 
splijt e cabez, na cual den e splijt- 
nan, nan ta mara un cabuya rond 
di e cabez, pa despues nan ta bai 
cu e cabeznan dilanti nan dios 
cruel y ta cai na rodilla dilanti nan 
dios Sjiva. Henter anochi e hende- 
nan ta keda igual cu ta den un 
sorto di trance nan ta y ta keda 
baila y canta ariba ritmo di un 
bongo of mas. Normalmente e 
fiesta Ritual Gajan aki ta ser cele- 
bra den henter Bengal. Pero di un 
manera simbolico, solamente na 
Kurmuns . . . Eynan e tradicion 



ritual aki ta tuma lugar. No ta 
mucho aña pasa cu e gobierno di 
India a prohibi nan di sacrifica 
cabeznan di hende bibo na e dios 
Sjiva, pero pa prohibi nan di sa- 
crifica cabez di hende si, nan no 
por a logra di stroba esaki. Kico 
lo pasa cu e cabeznan cu nan ta 
sacrifica y kico lo sosede si dentro 
di un aña fallece menos cu cuaren- 
ta hende, ningun hende no tin un 
contesta pa e pregunta aki. Esaki 
lo keda un misterio di e poblacion 
Kurmuns. 



á 

EVERALDO B. CROES 
Building Materiais ] 

1 Bo direccion tanto pa 

Renovacion di bo cas of pa construi 
un cas cu diferente materialnan 

\ di calidad. Haci nos un yamada pa . 

\ ((^H cualquier informacion \ 

. CU HONOR TA FELICITA 

tur MAMA ARIBA NANDIA i 

, PapilonBO Tel.: 28041 

HUMOR PA PROTEHA 
BO SALUD CU 
'’LOS WOIS WOIS** 

CREDITO PA TODO EL MUNDO 

Contal Bo tin un trabou fijo 
Pa tur informacion yama of pasa awe mes na 


UEBLERIA 
'TU HOGAR" 


TUR COS NA BARATILLO 

Dakota Fergusonstraat 17 — Tel : 21371 





Nos lo aprecia bo compra 
Dir. Tuyo Croes. 

MAZOLA 

Pakico usa azeta Mazola 
cual ta bon pa bo salud? 

E ta un azeta puro di maishi 
No ta contene vet di animal 
Tampoco ta contene colesterol 
Y ta hunga un parti grandi 
pa un dieta saludable 

MAZOLA 

E unico azeta cu ta duna 75 anja 
di garantia y calidad 
cu ningun otro marca ta conteni. 
MAZOLA: 

produci cu amor pa bo salud. 

TIP TOP 
AGENCIES 

GENERAL COMMISSION AGENT 
TEL: 22269 


ROB’ S TIRE 
REPAIR SHOP 


We will save you money 
on 

Foreign & Major 
Grand Tires 

Our Business is 
Customer satisfaction 

Sabana Grandi 2 Sta. Cruz 


CALL NOW FOR 
OUR PRICE 


TEL.: 26688 



























